John Henrion

John Henrion (s. 19. tammikuuta 1991 Worcester, Massachusetts, Yhdysvallat) on yhdysvaltalainen jääkiekkoilija. Hän on pelipaikaltaan oikea laitahyökkääjä. Henrion laukoo oikealta.

Ura
Seuraura
Henrion pelasi vuosina 2004–2008 Boston Jr. Bruinsin joukkueessa EmJHL- ja EJHL-sarjoja. USHL-joukkue Des Moines Buccaneers varasi hänet 33. pelaajana vuonna 2007, mutta Henrion ei kuitenkaan koskaan siirtynyt liigaan. Kaudella 2007–2008 hän oli Bruinsin paras pistemies ja maalintekijä tehoilla 34+19=53. Henrion voitti koko EJHL:n maalipörssin ja jakoi pistepörssin kymmenennen sijan Syracuse Starsin Chris Canizzarron kanssa. Hänet valittiin kauden päätteeksi sarjan parhaaksi tulokkaaksi.

Kaudeksi 2008–2009 Henrion liittyi Yhdysvaltain maajoukkueen kehitysohjelmaan ja edusti alle 18-vuotiaiden maajoukkuetta mm. NAHL-juniorisarjassa. Vuodet 2009–2013 hän kävi New Hampshiren yliopistoa. Freshman -vuotenaan 2009–2010 Henrion voitti joukkueensa mukana Hockey Eastin runkosarjan mestaruuden. Senior -vuotenaan 2012–2013 hän jakoi 15 osumallaan UNH:n sisäisen maalipörssin voiton Grayson Downingin ja Austin Blockin kanssa. Henrion keräsi UMainen Martin Ouelletten ohella kauden aikana eniten tähtiä otteluiden kolmen tähden valinnoissa koko Hockey Eastista ja heidät palkittiin kauden päätteeksi Hockey East Three-Stars Awardilla.

Kauden 2013–2014 Henrion aloitti ECHL-joukkue Florida Everbladesissa. Tammikuussa 2014 hän siirtyi loppukauden kattaneella ja vuoden mittaisen option sisältäneellä sopimuksella Mestis-joukkue Vaasan Sportiin. Henrion onnistui tekemään runkosarjassa 11 ottelussa 14 tehopistettä ja hän kuului joukkueen suurimpiin onnistujiin. Sport ei lopulta käyttänyt Henrionin sopimuksessa ollutta optiota ja hän siirtyi kesäkuussa 2014 try-outin kautta Ruotsin toiseksi korkeimmalle sarjatasolla HockeyAllsvenskanin Asplöven HC:hen. Henrion voitti koko sarjan maalipörssin ja oli joukkueen toiseksi paras pistemies Allsvenskanin pistepörssinkin voittaneen Jacob Lagacén jälkeen.

Henrion siirtyi kaudeksi 2015–2016 vuoden mittaisella sopimuksella SHL:n nousijajoukkue Karlskrona HK:n riveihin. Hänen ensimmäinen pääsarjakautensa toi 46 runkosarjaottelussa tehot 7+12=19. Kesken kauden 2016–2017, tammikuussa 2017 Henrion jätti Karlskronan ja siirtyi loppukauden kattavalla ja yhden optiovuoden sisältävällä sopimuksella Sveitsin toiseksi korkeimmalle sarjatasolle National League B:n EHC Vispiin.

Kaudeksi 2017–2018 Henrion siirtyi vuoden mittaisella sopimuksella Saksan DEL-liigan Düsseldorfer EG:hen. Hän oli tehoilla 22+8=30 joukkueen toiseksi paras maalintekijä ja kolmanneksi paras pistemies. Henrion jakoi koko liigan maalipörssin seitsemännen sijan kolmen muun pelaajan kanssa. Marraskuussa 2017 hän teki Düsseldorfin kanssa kaksivuotisen jatkosopimuksen. Kaudella 2018–2019 Henrion oli 15 osumallaan joukkueen kolmanneksi paras maalintekijä Alexander Bartan kanssa. Kauden jälkeen, toukokuussa 2020 Düsseldorf kuitenkin purki hänen sopimuksensa yhteisymmärryksessä, kun seuralla ja Henrionilla oli taktisia näkemyseroja.

Kauden 2019–2020 kynnyksellä, syyskuussa 2019 Henrion palasi Ruotsin Allsvenskaniin ja siirtyi kaksivuotisella sopimuksella AIK IF:n riveihin. Hän voitti joukkueen sisäisen piste-, maali- ja syöttöpörssin tehoilla 15+16=31, mutta Henrionin sopimus kuitenkin purettiin ensimmäisen sopimuskauden jälkeen. Hän siirtyi kaudeksi 2020–2021 vuoden mittaisella sopimuksella Saksan toiseksi korkeimmalle sarjatasolle DEL2-liigan Ravensburg Towerstarsiin.

Maajoukkueura

Henrion pelasi alle 18-vuotiaiden MM-kilpailuissa vuonna 2009, jolloin hän voitti maailmanmestaruuden. Henrion pelasi myös alle 18-vuotiaiden Ivan Hlinkan muistoturnauksessa vuonna 2008.

Tilastot
 2004–2005  Boston Jr. Bruins  EmJHL  56  16  13  29  40  –  –  –  –  – 2005–2006  Boston Jr. Bruins  EmJHL  79  35  32  67  78  –  –  –  –  – 2006–2007  Boston Jr. Bruins  EmJHL  42  43  25  68  137  6  6  5  11  8   Boston Jr. Bruins  EJHL  2  0  0  0  2  –  –  –  –  – 2007–2008  Boston Jr. Bruins  EJHL  45  34  19  53  48  –  –  –  –  – 2008–2009  US NTDP  NAHL  15  3  5  8  21  –  –  –  –  –  U18  7  2  2  4  10 2009–2010  Univ. of New Hampshire  H-East  30  3  1  4  10  –  –  –  –  – 2010–2011  Univ. of New Hampshire  H-East  39  12  7  19  14  –  –  –  –  – 2011–2012  Univ. of New Hampshire  H-East  34  5  12  17  32  –  –  –  –  – 2012–2013  Univ. of New Hampshire  H-East  39  15  11  26  30  –  –  –  –  – 2013–2014  Florida Everblades  ECHL  33  5  8  13  16  –  –  –  –  –   Sport  Mestis  11  6  8  14  14  7  1  3  4  8 2014–2015  Asplöven HC  Allsvenskan  52  33  13  46  38  –  –  –  –  – 2015–2016  Karlskrona HK  SHL  46  7  12  19  20  –  –  –  –  – 2016–2017  Karlskrona HK  SHL  29  3  3  6  6  –  –  –  –  –   EHC Visp  NLB  9  3  4  7  6  5  0  1  1  2 2017–2018  Dusseldorfer EG  DEL  52  22  8  30  24  –  –  –  –  – 2018–2019  Dusseldorfer EG  DEL  50  15  9  24  28  6  1  1  2  33 2019–2020  AIK IF  Allsvenskan  51  15  16  31  42  –  –  –  –  – 2020–2021  Ravensburg Towerstars  DEL2  44  18  17  35  18  –  –  –  –  – 2021–2022  Mörrums GoIS  HockeyEttan  32  18  16  34  31  –  –  –  –  – 2022–2023  Mörrums GoIS  HockeyEttan  18  10  8  18  20  –  –  –  –  –   Karlskrona HK  HockeyEttan  18  4  6  10  4  –  –  –  –  – 2023–2024  Karlskrona HK  HockeyEttan  36  9  5  14  12  –  –  –  –  – 3 kautta  yhteensä  HockeyEttan  104  41  35  76  67  –  –  –  –  – 2 kautta  yhteensä  DEL  102  37  17  54  52  6  1  1  2  33 2 kautta  yhteensä  SHL  75  10  15  25  26  –  –  –  –  – 2 kautta  yhteensä  Allsvenskan  103  48  29  77  80  –  –  –  –  – 1 kausi  yhteensä  Mestis  11  6  8  14  14  7  1  3  4  8

Lähteet

Viitteet

Luokka:Yhdysvaltalaiset jääkiekkoilijat
Luokka:Vuonna 1991 syntyneet
Luokka:Elävät henkilöt